burgasdotpro/wikipedia huggingface dataset:
Paul Samuelson

Paul Anthony Samuelson (* 15. máj 1915, Gary, Indiana, USA – † 13. december 2009, Belmont, Massachusetts, USA) bol americký ekonóm, autor medzinárodne štandardnej učebnice "Ekonómia", jeden z hlavných predstaviteľov neoklasickej syntézy.
Slovenský preklad jeho publikácie "Ekonómia", bol v roku 1992 podporený Vládou SR vo výške 1 mil. Kčs.
Prispel k rozvoju matematickej ekonómie, teórie správania spotrebiteľa, teórie všeobecnej ekonomickej rovnováhy, sformuloval model akcelerátora a multiplikátora, rozvinul Heckscherov-Ohlimov princíp.
V roku 1970 získal Cenu Švédskej ríšskej banky za ekonomické vedy na pamiatku Alfreda Nobela.
Rovina jazyka

Rovina jazyka je jazykový plán alebo oblasť, napr. tvarová rovina jazyka.
Tvarová rovina jazyka

Tvarová rovina jazyka je jazykový plán alebo oblasť, do ktorej sa zahrnujú morfémy, základné bilaterálne jazykové jednotky a ich spojenia.
Resentiment

Resentiment je knižný a odborný výraz označujúci záporný emocionálny postoj prejavujúci sa pocitom krivdy, nenávisti a pomstychtivosti voči (reálnemu či domnelému) pôvodcovi krivdy alebo urážky. V psychológii sa týmto výrazom označuje negatívny emocionálny postoj.
Pokiaľ je nositeľom tohto pocitu kolektív, ktorý tým reaguje na vnímanú hrozbu pre svoj kolektív, takýto resentiment býva označovaný ako kolektívny resentiment.
Resentiment bol výrazným podnetom pre historických aktérov, ktorých často viedol k násilnej retribúcii. Príkladom známych historických udalostí, na ktorých sa do značnej miery podpísal resentiment (či už oddôvodnený alebo nie) je vzbura otrokov-gladiátorov voči otrokárom pod vedením Spartaka (pozri Spartakovo povstanie), postupné vyostrovanie charakteru Veľkej francúzskej revolúcie v rokoch 17891793 od revolúcie proti absolutizmu cez revolúciu proti monarchii a aristokracii až po revolúciu proti buržoázii, ale tiež resentiment nacistov voči Židom (pozri antisemitizmus) či komunistov voči majetnejším vrstvám spoločnosti.
Rešerš

Rešerš je vyhľadávanie údajov na istú tému v publikovanej literatúre ako aj súhrn či prehľad týchto údajov. Rešerš literatúry na určitú tému je neoddeliteľnou súčasťou napr. bakalárskej práce.
Sangati

Sangati (sanskritské slovo) môže byť:
Rovnakosť

Rovnakosť alebo jednakosť môže byť:
Ramapithecus

Ramapithecus (po slovensky aj ramapitek; podľa indického kniežaťa Rama; iné názvy: "Bramapithecus, Sugrivapithecus, Rudapithecus, Bodvapithecus, Mabokopithecus") je v niektorých systémoch rod fosílnych orangutanovitých z vrchného/stredného miocénu južnej Ázie (? vrchného miocénu Európy; ?stredného až vrchného miocénu Afriky), teda asi od 14/13 mil. rokov pred Kr. V minulosti sa chybne považoval za najstarší rod hominidov. 
Dnes (od roku 1983) je pre väčšinu autorov tento rod neplatný a považujú ho za synonymum platného rodu Sivapithecus. V 90. rokoch sa však opäť viacerí autori vrátili k oddeľovaniu rodov Ramapithecus a Sivapithecus. Autori oddeľujúci tieto dva rody rozlišujú spravidla "ramapity s veľkou postavou" (Sivapithecus) a "ramapity s gracilnou postavou" (Ramapithecus), kým autori uznávajúci len rod Sivapithecus chápu formy doteraz označované ako Ramapithecus ako samičie jedince rodu Sivapithecus. 
Rod Ramapithecus objavil roku 1934 študent G. E. Lewis v pohorí Sivalik v severozápadnej Indii, nález nazval Ramapithecus brevirostris (= Sivapithecus brevirostris; zaraďovaný aj pod Sivapithecus punjabicus= Ramapithecus punjabicus=Dryopithecus punjabicus). Ďalšie nálezy sa našli v roku 1961 tiež v Indii, ďalšie v Pakistane a Číne. Niektorí autori sem zaraďovali aj nálezy:
Ďalšie podrobnosti pozri pod Sivapithecus.
Sangati (joga)

Sangati je harmónia medzi všetkými telesnými a mentálnymi funkciami, od ktorých závisí radosť z pozitívneho zdravia.
Rovnica matematickej fyziky

Rovnice matematickej fyziky sú rovnice, ktoré opisujú matematické modely fyzikálnych javov.
Rešpekt

Rešpekt (lat.) je úcta, vážnosť.
Rámec

Rámec môže byť:
Sangvinik

Sangvinik (z lat. sanguis - krv) je subjekt, ktorý má vlastnosti jedného zo štyroch základných typov temperamentu – stabilný extrovert. Vyznačuje sa vysokou psychickou aktivitou, energickosťou, výkonnosťou, rýchlymi a živými pohybmi, rôznorodosťou a bohatstvom mimiky, rýchlym tempom reči.
Sangvinik má provokaciu často striedať dojmy, ľahko a rýchlo reaguje na udalosti okolia, je spoločenský.
Emócie - predovšetkým kladné - uňho rýchlo vznikajú a rýchlo sa striedajú. Pomerne ľahko a rýchlo prekonáva neúspechy.
Ale niekedy aj úspechy.
Krátky opis sangvinika.
Veselí, sebavedomí a optimistickí ľudia, ktorí sú radi v spoločnosti a radi spoznávajú nových ľudí. Zvyčajne sú tvoriví a zasnení, takže často začatú práce nedokončia, zvyknú meškať a často zabúdajú. Radi rozprávajú, socializujú sa a veria, že vždy konajú správne, nie sú hanbliví. Sú premotivovaní, často motivujú aj ostatných. Sú náladoví, milí a sarkastickí.
Slávni sangvinici: Franklin D. Roosevelt, Bill Clinton, Robin Williams
Respirácia (biochémia)

Pod pojmom respirácia sa v biochémii označuje proces, v ktorom bunky získavajú energiu rozkladom cukrov. Rozklad cukrov zahrňuje glykolýzu a Krebsov (Citrátový) cyklus. Dýchanie všetkých eukaryotických organizmov prebieha na to určených organelách, mitochondriách. Energia elektrónov z Krebsovho cyklu sa v mitochondriách využíva v tvz. (mitochondiálnom) dýchacom reťazci na tvorbu ATP a NADH. 
Proces rozkladu cukrov v glykolýze, Krebsovom cykle a následná premena energie v mitochondriálnom dýchacom reťazci je v živočíšnych a rastlinných bunkách veľmi podobný. Respirácia v biológii človeka je dýchanie, vdychovanie.
Respirácia v rastlinách.
Respirácia je pri rastlinách súbor procesov premien organickej hmoty za účasti voľného kyslíka, ktoré je sprevádzané uvoľňovaním chemickej energie obsiahnutej v molekule organickej látky. Energiu uvoľnenú pri dýchaní rastlina využíva na rôzne fyziologické a biochemické pochody, napríklad pri syntéze sacharidov, bielkovín, pri príjme a transporte živín, pri raste a pod. Dýchanie je vlastne systém oxidoredukčných reakcií, ktoré uvoľňujú energiu z predýchavaného substrátu. Nie všetka energia vytvorená dýchaním sa však využije – časť odchádza do priestoru ako teplo. Využiteľná časť sa viaže do prechodných produktov, ktoré slúžia ako substrát pre tvorbu protoplazmy.
Pri aeróbnom dýchaní je nevyhnutný kyslík, ktorý sa do rastliny dostáva prieduchami, lenticelami a pokožkou. Bunkové dýchanie prebieha v mitochondriách. Hlavným respiračným materiálom sú sacharidy a konečným produktom sa stáva oxid uhličitý a voda. Druh substrátu, ktorý rastlina predýchava, možno zistiť vďaka respiračnému kvocientu (skratka RQ) – pomeru vytvoreného oxidu uhličitého a objemu spotrebovaného kyslíka. Pri predýchavaní sacharidov je respiračný kvocient rovný 1. Látky chudobnejšie na kyslík a bohatšie na vodík, ako sacharidy, majú RQ nižší ako 1 a produktami dýchania sú organické kyseliny, ktoré sa hromadia v tele rastliny. Pri tukoch sa táto hodnota napríklad pohybuje okolo 0,34, pri bielkovinách 0,7 – 0,8. Pri klíčení olejnatých semien sa kyslík najskôr spotrebuváva na premenu tukov na cukry a až potom na vlastné dýchanie, preto je ich RQ menší než 1. Pokiaľ slúži ako respiračný substrát organická kyselina, je hodnota RQ vyššia ako 1 a súbežne sa syntetizujú tuky. Zvýšenú hodnotu respiračného kvocientu možno pozorovať aj vtedy, keď je dýchanie spojené s kvasením. Ďalšie faktory, ktoré môžu túto hodnotu ovplyvňovať, sú vonkajšie podmienky a vývojové štádium rastliny.
Okrem dýchacieho reťazca existuje v rastlinných mitochondriách aj tvz. "alternatívna cesta" (pre ktorú, na rozdiel od dýchacieho reťazca, nie je CO toxický). Alternatívnou cestou sa uvoľňuje značná časť energie vo forme tepla. Slúži hlavne na ochranu pred oxidačných stresom, prípadne pri niektorých druhoch môže zahrievať rozmnožovacie orgány.
V rastlinách existuje aj tvz. fotorespirácia, čo je proces rozkladu cukrov na svetle, ktorá prebieha v peroxyzómoch. V širšom zmysle ide o súčasť fotosyntetických procesov. Z hľadiska získavania energie môže v rastlinách fotorespirácia prevládať nad mitochondriálnou respiráciou.
Reštaurácia (Francúzsko)

Reštaurácia bol politický režim vo Francúzsku v rokoch 1814-30 po abdikácii Napoleona I. a obnovení monarchie staršou vetvou Bourbonovcov (Ľudovít XVIII., Karol X.), prerušená 100-dňovou vládou Napoleona I.
Pôvodne konštitučná monarchia sa premenila na autoritatívny režim (Biely teror), po zhoršení situácie v roku 1830 vypukla Júlová revolúcia a nastúpila Júlová monarchia.
Rovnobežka

Rovnobežka môže byť
Petrus Ramus

Petrus Ramus alebo Pierre de la Ramée (* 1515, Cuts24. august, 1572, Paríž) bol francúzsky filozof a humanista, profesor rétoriky na Collège Royal. Bol zavraždený počas Bartolomejskej noci. 
Ostro odmietal aristotelovsko-scholastickú filozofiu, čím vyvolal búrku odporu na Sorbonne. Proti autorite kládol rozum ako kritérium pravdy. Predchodca Descartovho racionalizmu.
Je autorom humanistických gramatík (gréčtiny, latinčiny, francúzštiny), navrhol fonetickú reformu pravopisu.
Rezumé

Rezumé (výslovnosť:, staršie aj ; do r. 2020 bol kodifikovaný tvar resumé) alebo zhrnutie je sekundárny dokument, stručne vyjadrujúci základné myšlienky a závery odborného textu, obyčajne pripájaný na záver primárneho dokumentu, krátky a výstižný obsah, výťah, zhrnutie.
Rezumé v záverečných prácach.
Ministerstvo školstva SR v metodickom usmernení o náležitostiach záverečných prác, ich bibliografickej registrácii, uchovávaní a sprístupňovaní odporúča vysokým školám na Slovensku vyžadovať rezumé v štátnom jazyku ako povinnú súčasť hlavnej textovej časti záverečných prác (bakalárske, diplomové alebo dizertačné práce) napísaných v inom ako štátnom jazyku. Takéto rezumé má spravidla rozsah 10 % rozsahu záverečnej práce. Nie všetky vysoké školy na Slovensku toto odporúčanie uplatňujú, napr. Univerzita Komenského v Bratislave v uvedenom prípade vyžaduje len abstrakt v štátnom jazyku.
Otto Rank

Otto Rank vlastným menom Otto Rosenfeld (* 22. apríl 1884, Viedeň, Rakúsko-Uhorsko – † 31. október 1939, New York, New York, USA) bol rakúsky psychológ, predstaviteľ psychoanalýzy. 
Vypracoval teóriu pôrodnej traumy. V diele "Trauma zrodenia" z roku 1923 sa postavil proti Freudovi. 
Roku 1934 sa usadil v New Yorku a ako naturalizovaný americký občan
prispôsobil psychoanalýzu potrebám industriálnej spoločnosti, pričom tvrdil, že liečenie možno skrátiť, keď spolupôsobí pacientova dobrá vôľa a dôvera v možnosť vyliečenia. Tým, že premiestnil vznik neuróz do okamihu narodenia, položil Rank základ pozdejším americkým terapeutickým prúdom vzďalujúcim sa pôvodnej Freudovej teórii.
Sánkhja

Sánkhja (sanskr. सांख्य ) je jeden z najstarších ortodoxných systémov (daršana) staroindickej filozofie klasickej epochy (400 pred Kr.–700 po Kr.).Sútry systému sánkhja sa pripisujú Kapilovi.
Sánkhja uznáva existenciu dvoch prvotných princípov vo vesmíre: hmotného – prakriti (hmota, príroda) a duchovného –- puruša (vedomie). 
Prakriti je v stálej zmene a je podriadená zákonu príčinno-následkovej súvislosti.
Zmeny prakriti závisia od vzťahu k trom gunám, základným kvalitám :
sattva(jas, čistota), radžas(aktivita),tamas(inertnosť). Spájanie týchto gún vedie k celej mnohotvárnosti prírody. Kontakt prakriti s puruša je začiatok evolúcie indivídua.
Živá bytosť sa skladá z puruša, jemného tela a hrubého tela.
Jemné telo sa skladá z intelektu, zmyslových orgánov a s nimi spojených prvkov a pocitu "ja".
Jemné telo je stredobodom, nositeľom karmy a nasleduje za puruša, kým sa neoslobodí
od vteľovania do bytostí. Hrubé telo sa skladá z materiálnych prvkov a rozpadá sa smrťou bytosti.
Z teoretického i praktického aspektu je sánkhja totožná s jogou, od ktorej sa odlišuje iba v dvoch bodoch: 
Klasickú verziu sáknhjovej filozofie vypracoval Íšvarakršna.
Rovnosť

Rovnosť môže byť:
Správna rovnosť

Správna rovnosť je rovnosť, v ktorej sa ľavá strana rovnosti (Ľ) rovná pravej strane rovnosti (P), čiže Ľ = P
Správnosť rovnosti zistíme vyčíslením ľavej a pravej strany rovnosti. Rovnosť 1 + 5 = 2.3 je správna, pretože vyčislením ľavej strany rovnosti dostaneme Ľ = 1 + 5 = 6, vyčíslením pravej strany rovnosti dostaneme P = 2.3 = 6, čiže platí Ľ = P.
Rovnosť (matematika)

Rovnosť v matematike znamená, že dve veličiny sú rovnaké, v prípade dvoch čísiel alebo počtových výrazov sa zapisuje:
a = b čo čítame "a sa rovná b", znak = sa nazýva znak rovnosti.
1+ 5 = 2 . 3
Počtový výraz naľavo od znaku rovnosti sa nazýva ľavá strana rovnosti a
označujeme ju písmenom Ľ, počtový výraz napravo od znaku rovnosti sa nazýva
pravá strana rovnosti a označujeme ju písmenom P.
V rovnosti 1 + 5 = 2.3 tvorí výraz 1 + 5 ľavú stranu rovnosti, výraz 2.3
pravú stranu rovnosti. Stručne zapisujeme Ľ = 1 + 5, P = 2.3.
Rovnosť dvoch výrazov sa nazýva "rovnica"
Sanskrit

Sanskrit alebo sanskrt (iné slovenské názvy pozri nižšie; v sanskrite: sanskr(i)tam – podrobnosti pozri nižšie) je najstarší známy indoárijský jazyk. Delí sa na védčinu (védsky sanskrit) a klasický sanskrit (sanskrit v užšom zmysle).
Iné slovenské názvy.
Iné slovenské názvy sú: stará indoárijčina alebo stará indičtina; ak sa védčina považuje za samostatný jazyk, tak názov znie aj: staré indoárijské jazyky alebo staré indické jazyky.
Sanskritský názov.
Sanskritský kmeň názvu znie संस्कृत – t. j. v prepise "sanskrta" alebo v inom (menej vhodnom) prepise "sanskrita". Sanskritský nominatív názvu znie "sanskr(i)tam" (je to podstatné meno stredného rodu). Hindský názov sa rovnako píše, ale vyslovuje sa "sanskrt" alebo "sanskrit", pričom v tomto prípade je prepis s -i- naopak vhodnejší než prepis bez -i-.
Názov jazyka znel pôvodne (v nominatíve) sanskr(i)tá vák (doslova: kultivovaná reč, rituálne čistá reč; správna reč; dokonalá reč; posvätná reč). Z toho vidno, že dnešný názov vznikol odvodením od prídavného mena sanskr(i)ta (nominatív stredného rodu znie: sanskr(i)tam). Toto prídavné meno znamená: (dobre) zhotovený; dokonalý; pravidelný; pripravený, hotový; čistý, zasvätený; kultivovaný, vypracovaný, starostlivý.
Charakteristika.
Sanskrit je hlavným posvätným jazykom hinduizmu a maháhány, filozofickým jazykom hinduizmu, džinizmu, budhizmu a sikhizmu. Bol to aj literárny jazyk, ktorý bol používaný ako lingua franca v južnej Ázii. Vyvinul sa z praindoiránčiny, ktorá sa vyvinula z praindoeurópčiny. Dnes je sanskrit ešte úradným jazykom v indickom štáte Uttarákhand. Ako jeden z najstarších indoeurópskych jazykov ktorý má písomnú formu, Sanskrit má dôležitú úlohu pri štúdiu indoeurópskych jazykov.
Ako „kultivovaná/posvätná/správna reč“ (pozri kapitolu Sanskritský názov) bol sanskrit jazykom určeným na náboženské a učené témy, v starovekej Indii; jazyk, ktorým bežne hovorili ľudia, bol naopak označovaný ako prákrit (sanskritský kmeň: prákr(i)ta = „prirodzený, nevyumelkovaný, normálny, bežný“).
Sanskrit sa delí na:
Klasický sanskrit.
Klasický sanskrit sa používa už 2500 rokov až dodnes v dielach najrozličnejších žánrov, pričom slúži ako prameň obohacovania indických jazykov. Kodifikoval ho v 5. stor. pred Kr. gramatik Pánini. Niektorí jazykovedci (najmä v 19. stor.) ho stotožňovali s indoeurópskym prajazykom (praindoeurópčina) a nazývali „matka všetkých jazykov“. Tento názor bol však mylný.
Sanskrit je jazykom jednej z veľkých svetových literatúr -
indickej literatúry. Známym sanskritským textom je napríklad Mahábhárata.
Sanskrit je dnes liturgickým jazykom hinduizmu, budhizmu a džinizmu, ako aj jedným z 22 úradných jazykov Indie. V Indii a juhovýchodnej Ázii má sanskrit podobnú úlohu ako gréčtina a latinčina v Európe, je ním písaná významná časť indickej filozofie a hinduistickej tradície. Sanskrit sa často používa aj dnes – napr. v terminológii jogy a iných indických vedách.
Vokalizmus sanskritu sa vyznačuje zmenou PIE e, o, a na a. Sanskrit má osem pádov, v súčasnosti sa zapisuje najčastejšie zľava doprava pomocou písma dévanágarí, ktoré má 34 spoluhlások a 12 samohlások.
Rétorika (rečnícke umenie)

Rétorika (iné názvy: rečníctvo, rétorstvo; z ) je rečnícke umenie a náuka o verbálnom prejave.
Rétorika bola (v stredoveku) tretie zo siedmich slobodných umení. Vznikla v starovekom Grécku. V tomto čase to bola súčasť stredného vyššieho vzdelania a často od svojho prejavu závisel ich úspech. Rétoriku vyučovali rétori-učitelia rétoriky. Najvýznamnejší rétorici boli grécki filozofi, ako napríklad Demostenes, Gorgias z Leontín, Sokrates a jeho žiak Platón. Aristoteles ako najvýznamnejší rečník napísal diela Rétorika a Poetika. Tézy z týchto diel tvoria základ i pre súčasnú rétoriku.
Podľa Aristotela rétorika chce presvedčovať bez toho, aby si robila starosti o pravdivosť či len zdanlivosť toho, o čom sa hovorí.
Rovnováha

Rovnováha je stav vyrovnanosti, vyrovnania medzi rozlične pôsobiacimi silami.
Priebežná rovnováha

Priebežná rovnováha (iné názvy: prietoková rovnováha, ustálený stav, stacionárny stav, stabilný stav; angl. "steady state", nem. "Fließgleichgewicht") je stav otvoreného systému, pri ktorom tok látok a energie do systému a zo systému, ako aj procesy vnútornej premeny sú zladené tak, že sa zachováva charakter a štruktúra systému. 
Pojem a teoria priebežnej rovnováhy sa vytvorili v biofyzikálnych teoriách na postihnutie vlastnosti živého organizmu ako otvoreného systému, ktorý sa zachováva prostredníctvom stálej látkovej premeny so svojím prostredím. Rozhodujúci podiel na vytvorení teorie otvorených systémov má Ludwig von Bertalanffy, ďalej R. Hill, ktorý zaviedol adekvátny anglický termín "steady state", a Burton.
Europoidná rasa

Europoidná rasa (synonymá pozri nižšie) je ľudská rasa, ktorej príslušníci sa vyznačujú svetlou až tmavšou farbou pokožky, rovnými až vlnitými vlasmi rozličných farebných odtieňov, variabilnou pigmentáciou očnej dúhovky, stredne vysokou až vysokou postavou s vyváženým pomerom trupu a dolných končatín,úzkym nosom a tenkými perami. K europoidnej rase patrí väčšina Európanov, Indov, ľudí žijúcich na Blízkom východe apod. 
Synonymá.
Medzi iné názvy patrí: europidná rasa, kaukazoidná rasa, kaukazská rasa, eurázijská rasa, europoidi, europidi, európsko-ázijská rasa, biela rasa, bieli, belosi, leukodermi; slovo rasa možno zameniť za slovo plemeno.
Pakstis et al..
Nedávna genetická štúdia uverejnená v európskom časopise Human Genetics - Nature v roku 2019 ukázala, že populácie, ako sú Západoázijci (Arabi), Európania, Severoafričania, Juhoázijci (Indovia) a niektorí Stredoázijci, spolu úzko súvisia. Možno ich jasne odlíšiť od subsaharských Afričanov alebo obyvateľov východnej Ázie.
Santána

Santána (sans.) je prúd vedomia, prúd života, individuálne kontinuum, prúd osobnosti.
Retroaktivita

Retroaktivita (z lat.) je v práve spätná pôsobnosť právnych predpisov do minulosti. Môže byť pravá a nepravá: 
Zákaz retroaktivity je jeden zo základných právnych princípov demokratickej spoločnosti zaručujúci právnu istotu. Retroaktivita sa však pripúšťa v trestnom práve v rámci princípu prospešnosti.
Zásada o neprípustnosti retroaktivity bola porušená napríklad v Norimberskom procese. Nacisti sa počas druhej svetovej vojny dopustili takých zločinov, s ktorými sa dovtedy v medzinárodnom práve nepočítalo.
Josiah Royce

Josiah Royce (* 20. november 1855, Grass Valley, Kalifornia, USA† 4. september 1916, Cambridge, Massachusetts) bol americký filozof, predstaviteľ novohegelovstva a personalizmu, zakladateľ amerického idealizmu.
George Santayana

George Santayana, vlastným menom Jorge Augustín Nicolás Ruiz de Santayana, (* 16. december 1863, Madrid – † 26. september 1952, Rím) bol americký spisovateľ a filozof španielskeho pôvodu, predstaviteľ kritického realizmu.
Retro

Retro (lat.) môže byť:
Rozbor hudobnej skladby

Rozbor hudobnej skladby je opis, výklad obsahu hudobnej skladby, ktorý zdôvodňuje prostriedky a prvky, ktoré boli použité na jej interpretáciu.
Mongoloidná rasa

Mongoloidná rasa (iné názvy: mongolidná rasa, mongolská rasa, žltá rasa, žltohnedá rasa, mongoloidi, mongolidi, mongoli, ázijsko-americká rasa, xanthodermi; slovo rasa možno nahradiť slovom plemeno) je zoskupenie rôznych ľudí pôvodom z východnej Ázie, strednej Ázie, juhovýchodnej Ázie, severnej Ázie, Polynézie a Ameriky. Charakteristickými znakmi pre mongoloidnú rasu sú rovné, hrubé tmavé vlasy, žltkastý tón pleti, hnedé oči, výrazné lícne kosti, úzky alebo stredne široký nos s nízkym mostom, mierne zhrubnuté pery a typický kožný záhyb horného viečka, ktorý pokrýva slzné viečko.
Revelácia

Revelácia môže byť:
Negroidná rasa

Negroidná rasa (synonymá pozri nižšie) je ľudská rasa, ktorej príslušníci sa vyznačujú tmavou kožou, kučeravými vlasmi, širokým nosom, hrubými perami. Vyskytuje sa najmä v Afrike a Austrálii. V užšom zmysle nezahŕňa Austráliu a okolie (t.j. australoidnú rasu) a potom sa označuje ako negr(o)idná rasa/negr(o)idi/čierna rasa/ekvatoriálna rasa/rovníková rasa v užšom zmysle alebo africká rasa.
Synonymá.
K iným názvom patria: negridná rasa, negroidi, negridi, čierna rasa, ekvatoriálna rasa, rovníková rasa, negro-australoidná rasa, melanodermi, ullotrichovia; neodborne (najmä pre africkú časť) černosi, zastarano muríni, pejoratívne (len pre africkú časť) negri; v USA aj Afroameričania; slovo rasa možno nahradiť slovom plemeno.
Opis.
Tmavá pigmentácia sa nachádza takmer na celom povrchu tela s výnimkou napríklad dlaní. Je spôsobená zvýšeným obsahom melanínu v koži. Negroidi žijú predovšetkým v subsaharskej Afrike, ďalej sú to domorodí obyvatelia Austrálie, Oceánie a Novej Guiney. Vzhľadom na to, že v minulosti boli černosi často využívaní ako otroci, tvoria dnes významnú menšinu aj v iných štátoch, napríklad v USA, kde sú oficiálne nazývaní Afroameričania.
Sáramati

Sáramati (3. stor.) bol indický filozof, predstaviteľ budhizmu, predchodca vidžňánaváda.
Revizionizmus (marxizmus)

Revizionizmus je oportunistický smer v revolučnom robotníckom hnutí, ktorý vznikol na konci
70. rokov 19. storočia, koncom 90. rokov 19. storočia a začiatkom 20. storočia sa sformoval ako smer v sociálnodemokratickom hnutí v Nemecku, Rakúsko-Uhorsku, Francúzsku, Rusku a v ďalších krajinách. 
Revizionizmus vystúpil s požiadavkou kriticky prehodnotiť marxizmus.
Saravhitásana

Saravhitásana (sans. "sarav" - všetko, "hit" - to, čo prospieva) je ásana prospievajúca všetkým. Podľa Mahéšvaránandu pomáha prekonať stuhnutosť svalov, šliach a kĺbov, pdoporuje lepšie prekrvenie tela a začína systematicky pracovať so svalstvom: posilňuje ho a uvoľňuje.
Rozdeľovanie

Rozdeľovanie môže byť:
Revolúcia

Revolúcia je hlboká kvalitatívna zmena v spoločensko-politických vzťahoch, prechod od starého politického usporiadania k novému, často násilnými prostriedkami.
Pojem revolúcia sa používa aj vo význame: zvrat, obrat, základná, podstatná zmena, vznik novej kvality v určitom bode vývojového procesu, napr. vo vývoji spoločnosti je to sociálna revolúcia.
Názory na revolúciu.
Podľa marxizmu je revolúcia kvalitatívna premena spoločnosti, ku ktorej dochádza vtedy, keď výrobné sily dosiahnu bod, v ktorom ich začínajú sputnávať výrobné vzťahy, počom výrobné sily rozbíjajú tieto putá a spolu s nimi zvrhávajú všetky
inštitúcie. Podľa druhej marxistickej verzie je revolúcia produktom triedneho boja vnútri výrobných vzťahov, ktorý narastá tak dlho, až kým prenikne všetkými existujúcimi inštitúciami a prepukne otvorený konflikt, ktorý vedie k nahradeniu vládnucej triedy tými, ktorých ovládala. V revolúciách ide o porážku jednej triedy druhou. Pri prechode od feudalizmu k socializmu dochádza k dvom revolúciám: pri prvej buržoázia zvrháva aristokraciu (buržoázna revolúcia) a pri druhej je buržoázia zvrhnutá proletariátom (proletárska revolúcia).
Rozdiel

Rozdiel môže byť:
Buržoázna revolúcia

Buržoázna revolúcia je sociálna revolúcia odstraňujúca prekážky pre rozvoj kapitalizmu.
Druhový rozdiel

Druhový rozdiel (lat. "differentia specifica") je rozdiel, ktorým sa jeden druh odlišuje od ostatných.
Rast (biológia)

Rast je z pohľadu biológie proces kvantitatívnych zmien v organizme zvieraťa alebo človeka. Trvá od oplodnenia zygoty do telesnej dospelosti.
Biologickou podstatou je delenie a rast buniek, ako aj inkorporácia látok do bunečných a medzibunečných priestorov. 
Pojmy rast – vývoj – vývin nemožno od seba oddeliť, keďže organizmy rastú a vyvíjajú sa zároveň. Vo "veľmi zjednodušenom" prípade ich môžeme chápať ako synonymá, čo však z odborného hľadiska nie je správne.
Rýchlosť rastu.
Alometria.
Pomerná rýchlosť rastu orgánu alebo časti tela v porovnaní s celkom sa nazýva "alometria rastu". Označuje sa koeficientom "k".
Ak: 
Včasnosť vývoja (rastu).
Určité orgány, orgánové sústavy vo väčšom rozsahu rastú a vyvíjajú sa v rozličných fázach ontogenézy. Poznáme:
Rozhodnutie či určitý orgán alebo orgánová sústava patrí do prvej alebo druhej skupiny závisí na tom, či jedinec potrebuje, aby daný orgán bol plne funkčný bezprostredne po pôrode.
Pozri aj.
Rast a vývin rastlín
Sardonický

Sardonický (gr.) je křčovitý, nútený, zatrpknutý.
Kultúrna revolúcia

Kultúrna revolúcia môže byť:
Sardy

Sardy alebo Sardis, dnes Sart, bolo staroveké mesto v Malej Ázii. Kedysi bolo hlavným mestom Lýdie, neskôr dôležitým mestom na kráľovskej ceste Perzskej ríše, potom sídlom prokonzula Rímskej ríše a napokon metropolou provincie Lýdia v neskororímskom a byzantskom období. Ako jedna zo siedmich cirkví sa spomína v knihe Apokalypsa, ktorú napísal sv. Ján apoštol na ostrove Patmos.
Neoencyklopedická revolúcia

Neoencyklopedická revolúcia sú kvalitatívne zmeny v situácii riešiteľov problémov poslednej tretiny 20. storočia, kedy ich zložitosť dosiahla taký stupeň, že ich riešenie si od
riešiteľov vyžaduje zohľadňovanie úplného diachronicko-synmchronického kontextu riešených problémov.
Neoencyklopedická revolúcia dostáva smrteľné (konečné) ľudské indivíduum alebo indivíduá so situácie, keď musia v konečnom čase zapojiť do riešenie problémov súbor znalostí prakticky nekonečného, univerzálneho, univerzálne encyklopedického alebo polyhistorického rozsahu. Reakciou na túto situáciu
bola komputerizácia, zapojenie expertných systémov do riešenia problémov, zavádzanie hypertextovej a multimediálnej technológie, tvorba univerzálnych počítačových sietí typu internet atď.
Jedným z aspektov neoencyklopedickej revolúcie je informačná explózia.
Rozdielnosť

Rozdielnosť (iné názvy: rozdiel, diferencia, odlišnosť, odchylnosť) je nerovnakosť, nejednotnosť a/alebo bytie, trvanie v líšení sa. 
Pojem rozdielu umožňuje rozlišovanie.
Podľa Jamesa "Nemôže byť nejaký rozdiel niekde, ktorý by nezapríčinil nejaký rozdiel inde - niet rozdielu v abstraktnej pravde, ktorý by sa nevyjadril v rozdiele konkrétneho faktu a v správaní sa, vyplývajúceho pre niekoho niekde a niekedy z tohto faktu." 
Podľa Plotina rozdielnosť pochádza z hmoty.
Pojem rozdielu potrebujeme napríklad pri porovnávaní čísiel rozdielom.
Rast organizmu

Rast organizmu je proces zväčšovania žívej hmoty v organizme, kvantitatívne zmeny tela alebo
jeho jednotlivých častí.
Sarmati

Sarmati (staršie: Sarmatovia) boli početný staroveký kmeňový zväz z iránskej jazykovej skupiny. Ich pôvodné sídla boli na území medzi Donom a Aralským jazerom. Ich predkami boli tzv. Sauromati (podľa Herodota), sami boli príbuzní so Skýtmi a mali s nimi rad spoločných znakov a prejavov: kočovný spôsob života, luk, šípy, krátky meč, spôsoby boja a i.
Od 4. storočia pred Kr. sa významnejšie podieľali na starovekých dejinách východnej Európy. Na konci 2. storočia pred Kr. ovládali južné Povolžie a časť Černomoria. Patrili k nim Arsovia, Alanovia, Jazykovia, Sauromati atď.
V priebehu 1. tisícročia celkom zmizli z histórie a zmiešali sa s pôvodnými etnikami vo východnej Európe. Matej Bel vo svojich Notíciách v kapitole o zemplínskej župe opisuje Rusínov ako potomkov Sarmatov vyznávajúcich starú vieru a udržiavajúcich pôvodné zvyky.
Neolitická revolúcia

Neolitická revolúcia je jeden až tri tisícročia trvajúci proces zaujatia nového postoja človeka k prírode odohrávajúci sa na rôznych miestach Zeme v rôznom čase v intervale približne od 8. tisícročia pred Kr. až 2. tisícročie pred Kr. (pozri neolit, neolitizácia).
Vzrastá sebavedomie človeka, uskutočňujú sa rozsiahle zmeny v technike, ekonomike i svetonázore. Obsahom neolitickej revolúcie je predovšetkým vznik poľnohospodárskej výroby, domestikácia zvierat, usadlý spôsob života, vznik remesla a zmeny v náboženstve, umení a podobne.
Ďalej pozri článok neolit.
Rozdielny

Rozdielny je majúci odlišné, iné vlastnosti, odchylný, odlišný, odchodný, nerovnaký, inakší, iný.
Vegetácia (rastlinstvo)

Vegetácia alebo rastlinstvo je súbor náhodných alebo stále sa vyskytujúcich rastlín alebo rastlinných spoločenstiev na určitom území.
Socialistická revolúcia

Socialistická revolúcia je sociálna revolúcia, ktorá podľa marxizmu znamená prechod od kapitalizmu k socializmu. 
Základy teórie socialistickej revolúcie položili Karl Marx a Friedrich Engels.
Na Slovensku ju presadzovala komunistická strana, napr. Marek Čulen, Július Verčík, Viliam Široký.
Kultúrna rastlina

Kultúrna rastlina (iné názvy: domestikovaná [alebo zdomácnená] rastlina, plodina, poľnohospodárska plodina, pestovaná [alebo kultivovaná] rastlina, zriedkavo: úžitková rastlina) je opak divej rastliny. Je to teda rastlina, ktorá je výsledkom domestikácie, inak povedané: je to rastlina výrazne geneticky pozmenená voči divému predkovi pôsobením človeka prostredníctvom pestovania (prípadne novšie aj: genetickej modifikácie). Niekedy sa do tohto pojmu zahŕňajú aj zdivené (zdivočené, čiastočné synonymum: splanené) rastliny; tieto (už z podstaty definície pojmu zdivenie) samozrejme nie sú pestované, ale boli pestované v minulosti. Takto definované kultúrne rastliny možno rozdeliť na:
Do pojmu domestikované či zdomácnené rastliny podľa niektorých názorov patria aj niektoré buriny a (iné) ruderálne rastliny, ktoré prirodzene rastú v antropogénnom prostredí a sú preto už príslušne geneticky pozmenené (pôsobenie človeka je tu teda iné než pestovanie); tu je ale lepšie hovoriť len o čiastočne domestikovaných rastlinách. 
Výraz pestované [alebo kultivované] rastliny a ojedinele aj kultúrne rastliny sa používa aj v inom význame než je uvedené vyššie. Označujú sa tak všetky rastliny, ktoré človek pestuje (kultivuje). Nie všetky pestované rastliny v tomto význame sú kultúrnymi rastlinami vo význame uvedenom vyššie v úvode tohto článku: niekedy sa totiž pestujú aj divé rastliny, či už na poľnohospodárske účely alebo napríklad v botanických záhradách, a niekedy sa síce rastliny pestujú s cieľom ich domestikácie, ale zatiaľ ešte nie sú dostatočne geneticky pozmenené voči divej forme. Podrobnosti k tejto definícii pozri napríklad v článku pestovanie (rastliny). 
Kultúrne rastliny podľa prvej definície.
Kultúrne rastliny sú rastliny (spravidla cieľavedome) vybrané a/alebo šľachtené a pestované človekom pre úžitok v podobe potravy, pochutiny, krmoviny, suroviny pre priemysel, predmetu dennej potreby, liečiva, okrasy a pod. Podrobnosti o praktickom využívaní týchto rastlín pozri v článkoch úžitková rastlina a okrasná rastlina.
Rozhlas (zvuk)

Rozhlas je audiálny masovokomunikačný prostriedok.
Rozhlas je telekomunikačné zariadenie pre jednosmerný prenos zvuku na diaľku. V slovenčine sa tiež udomácnil cudzí výraz rádio. Obvykle ako prenosové médium slúžia vysokofrekvenčné, elektromagnetické (rádiové) vlny, ale používajú sa aj metalické linky (rozhlas po drôte). V poslednej dobe sa rozhlas šíri aj pomocou internetu a z vysielaní z družíc. 
Dejiny.
Rozhlasová technológia.
Výskumom rádiokomunikačného spojenia sa na konci 19. a začiatku 20. storočia zaoberalo mnoho vedcov a vynálezcov, v prvenstve niektorých objavov preto dodnes existujú nejasnosti a kontroverzie, nižšie sú preto uvedené iba jednoznačne preukázané prvenstvá 
Princíp.
Prenášaný zvuk sa mení na elektrické kmitočty nízkych frekvencií. Tento signál pre svoje nízke frekvencie nie je schopný šírenia sa na diaľku elektromagnetickými vlnami, preto sa moduluje na kmitočty vyšších frekvencií, ktoré sa potom menia na elektromagnetické vlny pomocou vysielačov. Používajú sa dva základné druhy modulácie: frekvenčná (FM) kde sa v malom rozsahu mení kmitočet nosnej vlny podľa nízkofrekvenčného signálu. Amplitúdová (AM) v ktorej sa podľa prenášaného nízkofrekvenčného signálu mení amplitúda (veľkosť a tým aj intenzita nosnej vlny). 
V dnešnej dobe sú rádiá dostupné taktiež pomocou družicového vysielania. A to klasickým analógovým spôsobom alebo digitálnym. Územie na ktorom je možné prijímať vysielanie je pokryté rozhlasovými vysielačmi. Na tomto území súčasne vysiela viac rozhlasových staníc, preto im treba prideliť rôzne frekvencie. Pridelená frekvencia sa nazýva kmitočet alebo kanál. Kanály sú prideľované centrálnou autoritou (Slovenský telekomunikačný úrad), aby nedochádzalo k ich vzájomnému rušeniu. 
"Slovenský rozhlas" je národná nezávislá, verejnoprávna, informačná, kultúrna a vzdelávacia inštitúcia, ktorá poskytuje službu verejnosti v oblasti rozhlasového vysielania.
Špecifiká rozhlasu.
Rozhlasové vysielanie ako jeden z typov masovej komunikácie má svoje špecifiká a obmedzenia: 
Spôsob vnímania rozhlasového vysielania.
Medzi špecifiká rozhlasového vysielania môžeme zaradiť aj spôsob jeho vnímania. Vnímanie rozhlasového programu je založené výlučne na sluchovom vneme. Prakticky rozlišujeme nasledovné typy vnímania rozhlasového vysielania:
Rozhlasové relácie.
Hudobné vysielanie.
Vo vysielaní hrá hudba.
Súťaže.
Väčšina rádiových staníc občas vyhlási nejakú súťaž, do ktorej sa poslucháči môžu zapojiť tak, že zavolajú na určené telefónne číslo.
Sarvaš (mesto)

Sarvaš () je maďarské mesto vo Veľkej dunajskej kotline v Békešskej župe v Sarvašskom okrese.
Má rozlohu a obyvateľov "()".
Dejiny.
Počas tureckej éry a v dôsledku pätnásťročnej vojny sa značná časť Veľkej dunajskej kotliny stala neobývanou. Bývalí obyvatelia Sarvašu a ďalších obcí zahynuli alebo sa rozišli a nevrátili sa do miest svojho bydliska, ale veľké oblasti až po rieku Mureš zostali prázdne. Na území celej súčasnej Békešskej župy v tejto dobe, v roku 1715, boli obývané len dve mestá a sedem malých dedín, čo v tom čase znamenalo 344 rodín a 1586 ľudí.
Po tureckých vojnách bolo územie znova osídlené zväčša Slovákmi. Ako prvý osadník v Sarvaši sa spomína v roku 1722 Valentik Pál (Pavoll Valentík) z Ostrej Lúky. 
V roku 1780 v Sarvaši Samuel Tešedík založil prvú poľnohospodársku školu v Európe, praktický hospodársky inštitút, ktorého cieľom bolo hospodárske a kultúrne povznesenie roľníckeho ľudu. V starej budove školy sa dnes nachádza Tešedíkovo múzeum a stála expozícia histórie mesta.
V rokoch 1894 až 1898 na Evanjelickom lýceu v Sarvaši študoval a zmaturoval M. R. Štefánik. Pôvodne slovenské poľnohospodárske mestečko sa v tom čase už výrazne zmenilo. Ľudové školy boli ešte slovenské, ale miestna elita hovorila už po maďarsky a aj gymnázium malo pomôcť v tom, aby sa Slováci rýchlejšie pomaďarčovali. V roku 1894 tam študovalo tam 405 žiakov, z toho bolo len päť Slovákov, pretože tu bol silný tlak, aby sa aj slovenskí chlapci hlásili k maďarskej národnosti. Hodiny slovenčiny na gymnáziu boli v Štefánikovom období zrušené a tak sa učil aj zmaturoval v maďarčine.
V roku 1900 (teda už v čase vrcholnej maďarizácie) malo mesto oficiálne 17 771 Slovákov a len 7 845 Maďarov, kým v roku 1930 sa tento pomer oficiálne zmenil na 7 247 Slovákov ku 18 257 Maďarom.
Sociálna revolúcia

Revolúcia sociálna je rozsiahla premena, ku ktorej dochádza zároveň na sociálnej a politickej úrovni a ktorá znamená zmarenie očakávaní a sociálnej konformity, ktoré boli ustálené v predchádzajúcom poriadku natoľko, že určovali všetky dôležité formy sociálnej interakcie.
Liečivá rastlina

Liečivá rastlina je divo rastúca alebo pestovaná rastlina, ktorá obsahuje v koreňoch, listoch,
kvetoch rôzne fyziologicky účinné látky (alkaloidy, glykozidy, éterické oleje, horčiny, slizovité látky a pod.) a používané na liečenie, fytoterapiu. Mnohé liečivé rastliny sú jedovaté, ak sa použijú vo vyššej koncentrácii. Používajú sa čerstvé, sušené alebo inak spracované, napr. ako čaj (odvary, nálevy), obklady, výplachy, alebo na výrobu galenických prípravkov a liečív.
Je známych asi 10 000 liečivých rastlín. Sušená liečivá rastlina sa nazýva rastlinná droga. Zo sušenej liečivej rastliny sa vyrábajú lieky. V minulosti sa rastlinné drogy používali ako lieky vo forme čajov, liečivých odvarov alebo čerstvej šťavy. V súčasnosti sa z drog získavajú obsahové látky napr. alkaloidy, saponíny, éterické oleje.
Účinné látky v liečivých rastlinách.
Najdôležitejšie obsahové látky obsiahnuté v liečivých rastlinách podľa farmaceutických účinkov sú napr. alkaloidy, éterické oleje, saponíny atď.
Alkaloidy sú dusíkaté zlúčeniny. Majú heterocyklickú štruktúru. V rastlinách sa nachádzajú v podobe organických solí. Sú dobre rozpustné vo vode. Triviálny názov sa odvodzuje od rastliny, v ktorej bol prvýkrát objavený. Niektoré alkaloidy patria k prudkým jedom. Patria k nim aj látky ktoré vyvolávajú závislosť. Sú to látky ako kofeín, kokaín atď.
Éterické oleje príjemne voňajú. Vo vode sú málo rozpustné. Získavajú sa z čerstvých rastlín. Súčasťou éterických olejov sú monoterpény a sekviterpény. Niektoré éterické oleje môžu podráždiť pokožku.
Saponíny – názov je odvodený od slova pena. Dokážu peniť ako mydlo. Z chemickeho hľadiska sa delia na steroidné a triterpenové saponíny. Pomáhajú sťahovať zápal, ale dráždia obličky.
Sarvástiváda

Sarvástiváda (-sanskritský kmeň; doslova: "všetky veci sú skutočné") alebo sarvástivádah (-sanskritský nominatív) je raná škola hínajánového budhizmu, ktorej hlavným predstaviteľom je Vasubandhu mladší. Oddelila sa po treťom koncile v Pátaliputre okolo roku 250 pred Kr.
Rozhodnosť

Rozhodnosť je schopnosť človeka samostatne a zodpovedne rozhodovať a rozhodnutia dôsledne realizovať v činnosti. Rozhodnosť sa osobitne výrazne prejavuje v zložitých situáciách, keď je konanie späté s rizikom a treba voliť jednu z niekoľkých alternatív. Rozhodnosť je aj schopnosť bez váhania prebrať na seba zodpovednosť za rozhodnutie, konať rychlo, v správny čas.
Rozhodnuteľnosť

Rozhodnuteľnosť je možnosť konečným počtom operácií zistiť, či je akákoľvek formula skúmanej teórie v danom systéme dokázateľná (pravdivá). Rozhodnuteľný je napríklad výrokový kalkul a formalizovaná Aristotelova sylogistika.
Vedecká revolúcia

Vedecká revolúcia je kvalitatívna zmena vedy, napr. zmena paradigmy.
Podľa Stegmüllera je vedecká revolúcia readikálna zmena teórií.
Ráz

Ráz môže byť:
Rozhodnutie (voľba)

Rozhodnutie je vyústenie rozhodovania; spočíva k priklonení sa k jednej alternatíve a odmietnutí druhej. 
Rozhodnutie môže byť definitívne alebo dočasné podľa toho, či konflikt medzi cieľmi alebo metódami, ktorými ich možno dosiahnuť, je rozriešený trvale, alebo jeho definitívne riešenie je odložené či obídené. Rozhodnutie prináša uvoľnenie napätia, ktorým sa vyznačovalo rozhodovanie. Po tejto stránke pripomína vhľad pri riešení intelektuálnych problémov. Od neho sa však odlišuje tým, že sa štrukturácia netýka vonkajšieho objektu, ale samotného jedinca, jeho hierarchie hodnôt a celej osobnosti.
Tretia globálna vedecká revolúcia

Tretia globálna vedecká revolúcia sa podľa Václava Černíka začala "v polovici 19. storočia Marxovou prestavbou spoločenských vied a od prelomu 19. a 20. storočia pokračuje revolučnou prestavbou prírodných vied. Združuje v sebe vlastnosti kopernikovskej a darwinovskej revolúcie, prenikanie od zdania k čoraz hlbšej podstate s vývinovým hľadiskom. Ide… o zmenu v spôsobe 'videnia' sveta, o zmenu v type racionality. Táto globálna vedecká revolúcia zabezpečila významný predstih vedy pred výrobou a postupne prerastala do vedecko-technickej revolúcie…"
Dopravár (folklórny súbor)

Dopravár je folklórny súbor, ktorý bol založený v Bratislave vo februári 1973 pod názvom "Dunaj". V roku 1975 sa už pod menom "Dopravár" zúčastnil celoštátnej súťaže v Havířove. 
V roku 1979 mal Dopravár už 70 členov a umeleckým vedúcim sa stal Ján Jamriška. Po ňom a Dušanovi Púpalovi bol od roku 1982 umeleckým vedúcim a choreografom Stanislav Kohútek, ktorý postavil a umelecky spracoval väčšinu tancov, ktoré súbor v súčasnosti tancuje. Súbor sa s nimi predstavil na rôznych folklórnych podujatiach a festivaloch (Detva, Terchová, Myjava, Východná a iné). Súbor sa už dlhé roky zúčastňuje medzinárodných prehliadok vo Francúzsku, ale svoj program predstavil aj v Španielsku, Litve, Turecku, Poľsku, Nemecku, na Sicílii alebo v krajinách bývalej Juhoslávie. 
V októbri 2017 sa Dopravár zúčastnil na "Beijing International Tourizm Festival" (BITF) v Pekingu. 
V súčasnosti súbor funguje pod záštitou mestskej časti Bratislava-Vrakuňa. Vedúcou súboru je Mária Hamarová. Členovia súboru sú väčšinou stredoškoláci a vysokoškoláci, no nájdu sa medzi nimi aj pracujúci ľudia. Tvoria súdržný a tvorivý kolektív, snažiaci sa aj v dnešnej uponáhľanej a komerčnej dobe udržiavať krásne tradície slovenského národa.
Externé odkazy.
Oficiálna stránka súboru  – zdroj informácií k tomuto článku.
Ekonóm (folklórny súbor)

Ekonóm je folklórny súbor založený študentmi Vysokej školy ekonomickej v Bratislave. Súbor vznikol 22. mája 1969 vo štvrtok večer, kedy sa uskutočnil prvý konkurz. Prvé tance boli z východného Slovenska: Karička a Zemplín. Ich choreografiu robil Paľo Širák, tanečník zo SĽUK-u.
FS Ekonóm tvorí partia mladých ľudí, najmä študentov Ekonomickej univerzity v Bratislave. Súbor sa rozdeľuje na tri zložky – hudobnú, spevácku a tanečnú. 
V súčasnosti FS Ekonóm prezentuje tance z Liptova, Horehronia, Zemplína, Spiša, Myjavy, Podpoľania, Hornej Nitry, Žitného ostrova, Požitavia, Oravy a Kysúc.
Haviar (folklórny súbor)

Folklórny súbor Haviar je regionálny slovenský folklórny súbor, založený v roku 1985. Od začiatku svojej činnosti sa venuje spracovávaniu folklórneho materiálu z oblasti horného Gemera, konkrétne z obcí Rejdová, Čierna Lehota, Rožňavské Bystré a Gemerská Poloma. Vo svojom repertoári má aj tance z iných regiónov Slovenska, ktoré sú spracované do javiskovej podoby. Popri tancoch má v programoch zastúpené i spev a ľudovú hudbu.
Počas existencie folklórneho súboru sa v jeho radoch vystriedalo množstvo tanečníkov, spevákov a hudobníkov. V posledných rokoch tvoria základ súboru študenti stredných škôl pochádzajúci z okresu Rožňava. Vekové zloženie súboru je od 10 do 72 rokov, čo pozitívne prispieva k aktívnemu prenosu poznatkov, tradícií a zvyklostí zo starších členov na mladších.
Medzi úspechy folklórneho súboru Haviar patrí účasť na kategorizácii folklórnych súborov v roku 1989 v Humennom, kde bol zaradený do kategórie „C“ ako „vyspelý“. Vďaka tomu s ním vtedajšia Československá televízia natočila dva filmy: "Rejdovské motívy" a "Zbojnícke motívy". Folklórny súbor sa pravidelne zúčastňuje na armádnych prehliadkach záujmovej umeleckej činnosti, kde získal viacero ocenení. Na celoštátnych prehliadkach vojenských folklórnych súborov „Folklórny Turiec“, ktoré sa konali v Martine, získal 4-krát titul laureát a tiež rad ocenení získali aj jeho sólisti a spevácka skupina. Medzi posledné úspechy folklórneho súboru patrí účasť na medzinárodnom festivale v Poľsku, kde súbor získal ocenenie za zachovávanie špecifického regiónu Gemer. 
Popri tanečnej zložke vyvíja svoju činnosť aj ženská a mužská spevácka skupina, sólisti speváci a inštrumentalisti. 
Folklórny súbor každoročne vystupuje na širokej škále vystúpení doma i v zahraničí.
Máj (folklórny súbor)

Máj (folklórny súbor)
Marína (folklórny súbor)

Folklórny súbor Marína je slovenský folklórny súbor z mesta Zvolen a okolia.
Zakladatelia súboru, inšpirovaní básnickym dielom A. Sládkoviča "Marína", v ktorom básnik ospevuje mladosť, krásu, lásku a čistotu ducha, chceli uvedené atribúty pestovať v novovznikajúcom folklórnom súbore a teda pokrstili ho menom Marína. Choreografie, hudobné úpravy a interpretácia piesňového materiálu pôsobia v duchu odkazu tejto lyricko-epickej básne.
Choreografickú tvorbu charakterizuje snaha o rozvíjanie špecifických lokálnych znakov tanečných motívov, dodržiavanie zaužívaných tradičných foriem tancov a pôsobivé estetické vyznenie námetu scénického uvedenia.
V Maríne pracujú tri zložky: tanečný súbor, hudobná zložka (sláčiková ľudová hudba s cimbalom a sólisti inštrumentalisti) treťou je dievčenská spevácka skupina. Tento, takmer sedemdesiatčlenný kolektív tvoria mladí študenti stredných a vysokých škôl a mladí pracujúci z mesta Zvolen a jeho blízkeho okolia.
Marína pracuje nepretržite od svojho vzniku roku 1966. Okrem vystúpení doma na Slovensku pravidelne účinkuje aj na zahraničných folklórnych festivaloch.
Rozmarija (folklórny súbor)

Rozmarija je folklórny súbor, ktorý vznikol v Prešove v roku 1992 z iniciatívy umeleckej vedúcej Mgr. Danky Kovalčíkovej a bývalých členov folklórnych súborov. Folklórny súbor ako celok postupne dospel do štádia folklórneho súboru so všetkými vekovými kategóriami. Vychovala sa vlastná mládežnícka skupina z detí ktoré v tomto súbore začínali pred 9 rokmi.
Počas svojej existencie folklórny súbor Rozmarija usporiadal viaceré premiérové programy a zúčastnil sa aj na príprave charitatívnych programov. Okrem vlastného plagátu, bulletinu sa môže súbor pochváliť aj vlastnými pohľadnicami s folkórnymi motívmi Veľkej noci, Vianoc a iných. Súbor má vlastné audiokazety a CD.
Od svojho vzniku až dodnes pôsobí súbor pri ABC Centre voľného času na Októbrovej ulici 30 v Prešove. Uchováva folklórne tradície východného Slovenska, prevažne regiónu Šariš. Prezentuje sa piesňami, tancami, hrami, šarišskou frazeológiou a zvykoslovím, ktoré sú spracované do dramatických pásiem s určitou mierou scénickej štylizácie.
Sabinovčan (folklórny súbor)

Folklórny súbor Sabinovčan vznikol v roku 1982 pri MsKs v Sabinove. Jeho spoluzakladateľom a prvým umeleckým vedúcim, bol Štefan Kucko, ktorý založil aj Folklórny súbor Šarišan.
Folklórny súbor Sabinovčan vznikol v roku 1982 pri MsKs v Sabinove.Jeho spoluzakladateľom a prvým umeleckým vedúcim, bol Štefan Kucko, ktorý založil aj Folklórny súbor Šarišan. 
V súčasnosti folklórny súbor i naďalej funguje pod záštitou MsKS v Sabinove. 
Folklórny súbor Sabinovčan sa venuje umeleckej tanečnej tvorbe, vychádzajúcej z autentického folklóru najmä z regiónov východného Slovenska. 
Pozostáva z troch zložiek a to z tanečnej, speváckej a hudobnej zložky. Tanečný kolektív tvoria amatérski tanečníci vo veku od 15- 30 rokov. Umeleckým vedúcim súboru je Štefan Foriš.
Tanečnú zložku Sabinovčan- Vytrvalci tvoria bývalí členovia FS Sabinovčan vo vekovom rozmedzí nad 35 rokov. 
Súbor má aj svoju vlastnú prípravku (Sabinik) pre deti od 10 do 15 rokov, kde sa pod odborným vedením Mgr. Natálii Salanciovej pripravujú na vstup do súboru.
Vedúcou speváckej zložky je Tamara Tomášková a vedúcim hudobnej zložky je Mgr. Ján Bak. 
Organizačnou vedúcou folklórneho súboru je Kvetoslava Baková. 
V priebehu svojej činnosti súbor absolvoval zahraničné zájazdy. Zúčastnil sa medzinárodných festivalov v známych európskych krajinách: Taliansko, Maďarsko, Poľsko, Španielsko, Juhoslávia, Portugalsko, Belgicko, Francúzsko, Bulharsko, Turecko a Čína. Sabinovčan videli diváci aj na africkom kontinente v Alžírsku. Dlhoročným partnerom je poľský súbor piesní a tanca Chodowiacy zo Siedlc...
V súbore pôsobili mnohí tanečníci, speváci a muzikanti ktorí neskôr pôsobili alebo ešte pôsobia v známych profesionálnych, poloprofesionálnych a amatérskych súboroch, ako sú: SĽUK, Lúčnica,PUĽS, Šarišan, Dúbrava, Borievka, Jánošík, Zobor, Torysa.
Umeleckým vedúcim súboru je Štefan Foriš.
Premiérové programy FS Sabinovčan.
1987 - 5. výročie
1992 - 10. výročie 23.10. Parobčene mojo
1997 - 15. výročie 22.11.
2000 - Ked mi prišla kartka narukovac 22.12.
2002 - Šarišani jak še mace 9.11.
2009 - Znam ja dobre znam
2012 - Spomienky - slávnostný program k 30. výročiu založenia FS
2018 - 35. výročie ´´ A bez ženoch še mi domu nevracajce! ´´ 
FS Sabinovčan-Vytrvalci.
Umelecké teleso, ktoré pracuje pri Mestskom kultúrnom stredisku v Sabinove. Vzniklo pred piatimi rokmi pri príležitosti 30. výročia FS Sabinovčan. 
Jeho základňu tvoria bývalí tanečníci FS Sabinovčan. V súčasnosti má 16 členov. Umeleckým vedúcim je Ladislav Trojanovič.
Majú pestrý hudobný program. Čerpajú námety z regiónov Šariša, Zemplína a Spiša.